SL Uradni list Evropske unije C 261/7

Objava zahtevka za spremembo v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2016/C 261/07)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek.

ZAHTEVEK ZA ODOBRITEV SPREMEMBE SPECIFIKACIJE PROIZVODA ZA ZAŠČITENE OZNAČBE POREKLA/ZAŠČITENE GEOGRAFSKE OZNAČBE, KI NI MANJŠA

Zahtevek za odobritev spremembe v skladu s prvim pododstavkom člena 53(2) Uredbe (EU) št. 1151/2012

„POMMES ET POIRES DE SAVOIE“/„POMMES DE SAVOIE“/„POIRES DE SAVOIE“

EU št.: FR-PGI-0117-01376 – 24.9.2015

ZOP ( ) ZGO ( X )

1. Skupina vložnikov in pravni interes

Syndicat Fruits des Savoie Maison de l’Agriculture 52 avenue des Iles 74994 Annecy Cedex 9 FRANCIJA Tel. +33 479338317 Faks +33 479339253 E-naslov: syndicatfruitsdessavoie@haute-savoie.chambagri.fr

V sindikat so vključeni pridelovalci sadja, pridelovalci odpremniki, pridelovalci skladiščniki in odpremni centri. Tako ima sindikat pravni interes zahtevati spremembe specifikacije proizvoda.

2. Država članica ali tretja država

Francija

3. Postavka v specifikaciji proizvoda, na katero se sprememba nanaša

— ☒ Ime proizvoda — ☒ Opis proizvoda — ☒ Geografsko območje — ☒ Dokazilo o poreklu — ☒ Metoda proizvodnje — ☐ Povezava — ☒ Označevanje — ☒ Drugo: ime in naslov skupine, podatki o nadzornem organu

4. Vrsta sprememb

— ☒ Sprememba specifikacije proizvoda za registrirano ZOP ali ZGO, ki se ne šteje za manjšo v skladu s tretjim pododstavkom člena 53(2) Uredbe (EU) št. 1151/2012. — ☐ Sprememba specifikacije proizvoda za registrirano ZOP ali ZGO, za katero enotni dokument (ali enakovredni dokument) ni bil objavljen, pri čemer se sprememba ne šteje za manjšo v skladu s tretjim pododstavkom člena 53(2) Uredbe (EU) št. 1151/2012.

5. Spremembe

Skupina vložnikov želi formalno posodobiti specifikacijo proizvoda in pri tem upoštevati določeno število praks, razširjenih znotraj geografskega območja, ki krepijo povezavo te ZGO z ozemljem.

5.1 Ime proizvoda

Skupina želi sedanjemu imenu „Pommes et Poires de Savoie“ dodati naslednji imeni: „Pommes de Savoie“ in „Poires de Savoie“. Skupina želi namreč uporabiti imeni „Pommes de Savoie“ oziroma „Poires de Savoie“ na embalaži ali oznakah za proizvode, ki so samo jabolka oziroma samo hruške. Zdaj se ti preprosti imeni ne uporabljata, ker gospodarski subjekti na oznakah proizvodov uporabljajo ime „Pommes et poires de Savoie“.

5.2 Opis proizvoda

To poglavje je bilo preurejeno in dopolnjeno.

Opis sadja vključuje vizualni, fizikalno-kemijski in organoleptični opis. Tržne kategorije sadja so razširjene na razred 2 za sadje s pegami škrlupa, manjšimi od 1 cm2 na celotni površini sadja. Cilj skupine je omogočiti, da se v ZGO vključi sadje iz ekološke pridelave.

Registrirana specifikacija proizvoda vključuje kratek opis nekaterih dovoljenih sort (zlati delišes, bela kanadka in melrose), čemur je dodan opis jabolk sort idared, siva kanadka in jonagold ter hrušk sorte krasanka.

Seznam dovoljenih sort je dopolnjen z naslednjimi sortami:

— jabolka: zlata parmena, elstar, delgollune, gala, delcorf, pinova, fuji, suntan, initial, pilot, boskop, dalinco in opal,

— hruške: viljamovka, avranška, konferans, društvenka in general leclerc.

Ta sprememba odraža posebnost savojskih sadovnjakov, za katere je značilna izjemna raznolikost gojenih sort; številne sorte so se prilagodile številnim različnim nadmorskim višinam, legam in vrstam tal. Ta raznolikost ustreza potrebam po kratkem ali srednje kratkem načinu trženja, ki je v pokrajini Savoie zelo razširjen. Taka vrsta trženja zahteva širok nabor sort, ki omogoča upoštevanje življenja shranjenega sadja in določitev zelo omejevalne prepovedi: prepoved kemične obdelave po spravilu.

Vse sorte, navedene v osnutku specifikacije proizvoda, so bile predmet preizkusov za preverjanje njihovih posebnih lastnosti in njihove vzročne povezave s pedoklimatskimi razmerami na zadevnem geografskem območju.

Navedba najmanjše velikosti, ki se nanaša samo na tri sorte jabolk, je črtana. Vse sadje mora biti skladno z evropsko zakonodajo, zlasti kar zadeva velikost. Skupina za velikost uporablja opredelitev, ki ustreza posameznemu tržnemu razredu.

Poleg tega je sorta jabolk mutsu odstranjena iz specifikacije proizvoda. Pri pripravi specifikacije proizvoda je skupina sestavila seznam sort, ki naj bi ustrezale pričakovanjem pri pridelavi „Pommes et Poires de Savoie“, in to pred pridobitvijo rezultatov od centrov za preizkuse. Pri sorti mutsu se je izkazalo, da rezultati teh preizkusov niso v skladu s pričakovanji, zato ta sorta ni bila nikoli zasajena za pridelavo.

Da bi omogočili nadzor nad skladnostjo sadja z organoleptičnim in fizikalno-kemijskim opisom, so v specifikacijo proizvoda vključene ciljne vrednosti.

5.3 Geografsko območje

Geografsko območje, prvotno opredeljeno zgolj v skladu z upravnimi merili, je zdaj osredotočeno na zgodovinsko območje pridelave, ki ne vključuje občin v visokogorju, ki niso ugodne za pridelavo dovolj zrelega sadja. Za okrepitev povezave proizvoda z njegovim ozemljem je geografsko območje omejeno na nekatere občine dveh departmajev, Savoie in Haute-Savoie, ter razširjeno na sedem dodatnih občin departmaja Ain, za katere so dokazane tesne funkcionalne povezave z gospodarskimi subjekti na območju. Vse te občine imajo enake podnebne značilnosti.

Merila za opredelitev geografskega območja se lahko izrazijo tako:

— občina, v kateri se pridelujejo jabolka in hruške v razmerah, predvidenih v specifikaciji ZGO,

— nadmorska višina od 200 do 1 500 m,

— valovit relief, značilen za predgorje,

— globoka tla, večinoma na apnenčastih sedimentnih kamninah,

— celinsko podnebje z južnim vplivom, zaradi česar je količina padavin znatna (1 000 mm),

— območje mešane pridelave in živinoreje.

Geografsko območje ZGO „Pommes et Poires de Savoie“/„Pommes de Savoie“/„Poires de Savoie“ vključuje 463 občin namesto 650 občin.

5.4 Dokazilo o poreklu

Podrobno so določene deklarativne obveznosti gospodarskih subjektov, da bi se bolje uredilo evidentiranje podatkov za namen nadzora. Poleg tega je bil vzpostavljen sistem sledljivosti, ki omogoča sledenje proizvodu.

Identifikacijske oznake sadja: za zagotovitev sledljivosti je določeno, da se sadje, ki ustreza imenu ZGO „Pommes et Poires de Savoie“/„Pommes de Savoie“/„Poires de Savoie“, označi z individualno nalepko s to označbo, kadar se potrošnikom ponudi v razsutem stanju. Vendar ta obveznost ne velja, kadar je prodaja neposredna med proizvajalcem in potrošnikom ali kadar se sadje trži v embalaži, ki ščiti pred nepooblaščenimi posegi.

5.5 Metoda proizvodnje

Ta del specifikacije proizvoda je bil preurejen in dopolnjen z dvema ciljema:

— določiti natančna pravila, ki jih je lahko nadzorovati. Določbe, ki pomenijo razlago ali priporočilo, so bile izbrisane iz trenutno registrirane specifikacije proizvoda,

— ohraniti in določiti pravila za vzdrževanje sadovnjakov, ki omogočajo ohranjanje fizičnega stanja celote tal in rastlinja ter s tem okrepitev pridelave sadja, povezanega z naravnim okoljem.

Uvedena je bila shema poteka pridelave proizvoda.

Ta pravila se nanašajo na:

uvedbo protokola za izbiro sort

Pri vsaki novi sorti je treba upoštevati merila za sprejetje, ki morajo omogočati zagotavljanje posebnosti, navedenih v opisu proizvoda. Zahteve tega protokola vključujejo:

— upoštevanje značilnosti jabolk in hrušk „Pommes et Poires de Savoie“/„Pommes de Savoie“/„Poires de Savoie“,

— uporabo rastlinskega materiala, ki je certificiran oziroma brez virusov,

— upoštevanje sort, gojenih na geografskem območju v skladu z določbami specifikacije proizvoda,

— upoštevanje gojitvene in sanitarne prakse;

izbiro rastlinskega materiala

Za zaščito pridelovalne zmogljivosti sadovnjakov je bila uvedena obveznost uporabe rastlin brez virusov. Določene so obveznosti proizvajalcev sadik in sadjarjev v primeru neposredne uporabe sadik;

gostoto nasada

Da bi drevesa lahko imela zadostno količino zemlje in ugodno svetlobo, je za vsak nov nasad določena gostota nasada največ 3 500 sadik na hektar;

način vzdrževanja tal

Določbe tega poglavja so dopolnjene, da bi postala zatravitev nasadov obvezna od tretjega leta po zasaditvi in da bi trava pokrivala vsaj 60 % površine med dvema vrstama dreves, s pasom trave v širini vsaj 2 metra. Zatravitev tal namreč spodbuja spreminjanje vlažnosti med dnevom in nočjo, kar prispeva k nastanku rožnate obarvanosti ene strani sadja.

Poleg tega je za spodbujanje gojitvenih praks, ki so manj agresivne do okolja, in s tem za zaščito prvotnih značilnosti tal prepovedana kakršna koli uporaba sintetičnih kemičnih proizvodov za razkuževanje tal;

namakanje, gnojenje in fitosanitarno varstvo

Vse te določbe so namenjene razumni uporabi različnih sredstev. Cilji so:

— okrepitev zaščite vseh elementov pridelave (tla, rastlinski material) za ohranitev razlikovalnih elementov območja ZGO,

— gojenje dreves na tak način, da se spodbuja njihova redna oskrba ob obvladovanju njihove moči rasti, ki je vir rednega in počasnega dozorevanja sadja. Ta cilj se želi doseči, da bi dobili sadje s čvrstim in hrustljavim mesom, zlasti pri jabolkih.

Skupina v zvezi z uporabo fitosanitarnih proizvodov uvaja možnost širitve uporabe pri gospodarskih subjektih, ki je prilagojena tem proizvodom, po tehničnih opazovanjih na terenu. Gre za omejevanje neprimerne uporabe fitosanitarnih proizvodov in s tem krepitev povezave med pridelavo sadja in območjem pridelave;

opraševanje

Spodbuja se opraševanje s čebelami, pri čemer mora biti v bližini sadovnjaka največ 4 kilometre stran vsaj en panj; to je razdalja, ki ustreza povprečnemu delovnemu dometu pašne čebele.

obiranje sadja

Fizikalno-kemijska analiza je pri obiranju obvezna. Omogoča zagotavljanje značilnosti sadja. Te informacije gospodarskemu subjektu omogočajo določitev pogojev skladiščenja, ki jih je treba vzpostaviti, in najprimernejšega datuma trženja.

Poleg tega je prepovedana kakršna koli kemična obdelava sadja po spravilu, s čimer so gospodarski subjekti spodbujeni k pridelovanju kakovostnega sadja, ki se bolje ohrani;

pogoje skladiščenja, ki so podrobno določeni

Določbe o trajanju skladiščenja glede na hitrost trženja sadja in vrsto shranjevanja so črtane. Gospodarski subjekti imajo namreč učinkovito opremo za shranjevanje za ohranitev lastnosti proizvoda. Upravljanje v praksi je prepuščeno presoji gospodarskega subjekta, ki skrbi za dozorevanje različnih sort, spremenljive pogoje shranjevanja (temperatura, vlaga) in pogoje časovno porazdeljenega dajanja na trg.

Analize, opisane v točki „Opis proizvoda“, ki se izvedejo ob trženju, omogočajo zagotovitev obvladovanja ohranjanja prvotnih značilnosti sadja.

Opisane so obveznosti skladiščnikov in odpremnikov, zlasti prepoved končne priprave za trg v paletnih zabojnikih in obveznost označevanja vsakega sadeža z individualno nalepko.

5.6 Označevanje

Obveznosti glede označevanja so dopolnjene in podrobno opredeljene.

Med drugim določajo, da se lahko zapakirani proizvodi označijo glede na vrsto proizvoda.

5.7 Druge spremembe

Ime in naslov skupine ter podatki o nadzornem organu so bili posodobljeni.

ENOTNI DOKUMENT

„POMMES ET POIRES DE SAVOIE“/„POMMES DE SAVOIE“/„POIRES DE SAVOIE“

EU št.: FR-PGI-0117-01376 – 24.9.2015

ZOP ( ) ZGO ( X )

1. Imena

„Pommes et Poires de Savoie“/„Pommes de Savoie“/„Poires de Savoie“

2. Država članica ali tretja država

Francija

3. Opis kmetijskega proizvoda ali živila

3.1 Vrsta proizvoda

Skupina 1.6 Sadje, zelenjava in žita, sveži ali predelani

3.2 Opis proizvoda, za katerega se uporablja ime iz točke 1

Jabolka in hruške „Pommes et Poires de Savoie“/„Pommes de Savoie“/„Poires de Savoie“ so sveže sadje.

Jabolka „Pommes de Savoie“ izhajajo iz naslednjih sort in njihovih mutantov: boskop, dalinco, delcorf, delgollune, elstar, fuji, gala, zlati delišes, idared, initial, jonagold, melrose, opal, pinova, pilot, zlata parmena, bela kanadka, siva kanadka, suntan.

Hruške „Poires de Savoie“ izhajajo iz naslednjih sort in njihovih mutantov: konferans, društvenka, general leclerc, avranška, krasanka, viljamovka.

Jabolka „Pommes de Savoie“ in hruške „Poires de Savoie“ imajo naslednje značilnosti:

— sorte rumenih jabolk: rožnata obarvanost na eni strani,

— sorte dvobarvnih jabolk: velikost obarvane površine mora ustrezati zahtevam razreda ekstra, ki je opredeljen v veljavnem standardu UN/ECE,

— sorte bela kanadka, siva kanadka, zlata parmena, boskop: mrežavost,

— hruške: podolgovatost in mrežavost pri sortah konferans, društvenka, krasanka in general leclerc. Ustrezajo naslednjim tržnim razredom, ki so opredeljeni v veljavnih tržnih predpisih: — razredoma ekstra ali 1, — razredu 2 za sadje, ki je pomanjkljivo samo glede mrežavosti; druge značilnosti sadja ustrezajo razredoma ekstra ali 1.

Fizikalno-kemijske lastnosti

Ob odhodu iz skladišča morajo jabolka in hruške „Pommes et Poires de Savoie“/„Pommes de Savoie“/„Poires de Savoie“ dosegati naslednje vrednosti:

rumena jabolka:

Sorte Datum Čvrstost KG/cm2 IR % Brix Kislost: G jabolčne kisline/liter soka Indeks Thiault Videz lestvica CTIFL Zlati delišes Trženje pred 1. novembrom ≥ 5 ≥ 12 ≥ 4 175 ≥ C4 Trženje od 1. novembra do 31. decembra ≥ 5 ≥ 12 ≥ 3,5 165 ≥ C4 Trženje od 1. januarja do 28. februarja ≥ 5 ≥ 12 ≥ 3 160 ≥ C4 Trženje po 1. marcu ≥ 4,5 ≥ 12 ≥ 2,8 155 ≥ C4 Opal ≥ 5 ≥ 12 — — —

dvobarvna jabolka:

Sorte Čvrstost pred 31. januarjem Čvrstost po 1. februarju IR Kislost Videz Delbard estival ≥ 5 ≥ 4,5 ≥ 12 ≥ 1/3 površine obarvana Initial ≥ 5 ≥ 4,5 ≥ 12 ≥ 1/3 površine obarvana Zlata parmena ≥ 5 ≥ 4,5 ≥ 12,5 ≥ 6 ≥ 1/3 površine obarvana Elstar ≥ 5 ≥ 4,5 ≥ 12,5 ≥ 6 ≥ 1/3 površine obarvana Gala ≥ 5 ≥ 4,5 ≥ 12 ≥ 1/3 površine obarvana Boskop in mutanti ≥ 5 ≥ 4,5 ≥ 12 ≥ 6 Suntan ≥ 5 ≥ 4,5 ≥ 12 ≥ 6 — Jonagold ≥ 5 ≥ 4,5 ≥ 12 ≥ 1/3 površine obarvana Bela kanadka ≥ 5 ≥ 4,5 ≥ 12 ≥ 6 Siva kanadka ≥ 5 ≥ 4,5 ≥ 12 ≥ 6 ≥ 3/4 mrežavost Pinova ≥ 5 ≥ 4,5 ≥ 13 ≥ 1/3 površine obarvana Dalinco ≥ 5 ≥ 4,5 ≥ 12,5 ≥ 1/3 površine obarvana Jubile ≥ 5 ≥ 4,5 ≥ 12,5 ≥ 1/3 površine obarvana Pilot ≥ 5 ≥ 4,5 ≥ 12 ≥ 6 ≥ 1/3 površine obarvana Melrose ≥ 5 ≥ 4,5 ≥ 12 ≥ 1/3 površine obarvana Idared ≥ 5 ≥ 4,5 ≥ 12 ≥ 1/2 površine obarvana Fuji ≥ 5 ≥ 4,5 ≥ 12,5 ≥ 1/2 površine obarvana

hruške:

Sorte Čvrstost IR Videz Viljamovka 2 do 6 ≥ 11 Avranška 2 do 6 ≥ 12 General leclerc 2 do 6 ≥ 12 Mrežavost Konferans 2 do 6 ≥ 12 Mrežavost Društvenka 2 do 6 ≥ 12 Ena stran je lahko obarvana. Krasanka 2 do 6 ≥ 12 Mrežavost peceljne jamice

Organoleptične značilnosti

Za jabolka „Pommes de Savoie“ sta značilna uravnoteženost med visoko vsebnostjo sladkorja in poudarjeno kislostjo ter čvrsto in hrustljavo meso.

Za hruške „Poires de Savoie“ je značilno čvrsto in topljivo meso z blagim in sladkim okusom.

3.3 Krma (samo za proizvode živalskega izvora) in surovine (samo za predelane proizvode)

—

3.4 Posebne faze proizvodnje, ki jih je treba izvajati na opredeljenem geografskem območju

Pridelava in skladiščenje jabolk in hrušk se izvajata na geografskem območju.

3.5 Posebna pravila za rezanje, ribanje, pakiranje itn. proizvoda, za katerega se uporablja registrirano ime

Pakiranje se obvezno izvaja na geografskem območju ob upoštevanju:

— krhkosti sadja in občutljivosti za udarce, zaradi česar sta potrebna posebna pazljivost pakirnih obratov in čim manj premikanja sadja,

— znanja skladiščnikov in skrbnosti pri sledenju kakovosti sadja med pakiranjem,

— sistema označevanja jabolk in hrušk „Pommes et Poires de Savoie“/„Pommes de Savoie“/„Poires de Savoie“, pri katerem je obvezna namestitev individualne nalepke, na kateri je navedeno geografsko poreklo. Ta nalepka se namesti glede na rezultate fizikalno-kemijskih analiz ob trženju.

3.6 Posebna pravila za označevanje proizvoda, za katerega se uporablja registrirano ime

Ne glede na predpisane zahteve glede označevanja, ki se uporabljajo za vsa jabolka in hruške, je treba pri označevanju sadja upoštevati naslednja pravila:

— ime „Pommes et Poires de Savoie“/„Pommes de Savoie“/„Poires de Savoie“ je treba navesti na vsaki embalaži,

— navesti je treba podatke o pridelovalcu ali skladiščniku ali pakirnici,

— navesti je treba podatke o certifikacijskem organu.

4. Jedrnata opredelitev geografskega območja

Departma AIN: naslednje občine: Anglefort, Béon, Ceysérieu, Corbonod, Cressin-Rochefort, Culoz, Flaxieu, Lavours, Pollieu, Seyssel, Talissieu, Vongnes.

Departma SAVOIE: vse občine, razen naslednjih: Aigueblanche, Aime, Albiez-le-Jeune, Albiez-Montrond, Les Allues, Aussois, Les Avanchers-Valmorel, Avrieux, Beaufort, Bellentre, Bessans, Le Bois, Bonneval, Bonneval-sur-Arc, Bourg-Saint-Maurice, Bozel, Bramans, Brides-les-Bains, La Chambre, Champagny-en-Vanoise, Les Chapelles, Le Châtel, Cohennoz, La Côte-d’Aime, Crest-Voland, Feissons-sur-Salins, Flumet, Fontaine-le-Puits, Fontcouverte-la-Toussuire, Fourneaux, Freney, La Giettaz, Granier, Hautecour, Hauteluce, Hermillon, Jarrier, Landry, Lanslebourg-Mont-Cenis, Lanslevillard, La Léchère, Mâcot-la-Plagne, Modane, Montagny, Montaimont, Montgellafrey, Montgirod, Montricher-Albanne, Montsapey, Montvalezan, Montvernier, Moûtiers, Notre-Dame-de-Bellecombe, Notre-Dame-du-Cruet, Notre-Dame-du-Pré, Orelle, Peisey-Nancroix, La Perrière, Planay, Pontamafrey-Montpascal, Pralognan-la-Vanoise, Queige, Saint-Alban-des-Villards, Saint-André, Saint-Avre, Saint-Bon-Tarentaise, Saint-Colomban-des-Villards, Sainte-Foy-Tarentaise, Sainte-Marie-de-Cuines, Saint-Étienne-de-Cuines, Saint-François-Longchamp, Saint-Jean-d’Arves, Saint-Jean-de-Belleville, Saint-Jean-de-Maurienne, Saint-Julien-Mont-Denis, Saint-Marcel, Saint-Martin-d’Arc, Saint-Martin-de-Belleville, Saint-Martin-de-la-Porte, Saint-Martin-sur-la-Chambre, Saint-Michel-de-Maurienne, Saint-Nicolas-la-Chapelle, Saint-Oyen, Saint-Pancrace, Saint-Sorlin-d’Arves, Salins-les-Thermes, Séez, Sollières-Sardières, Termignon, Tignes, Val-d’Isère, Valezan, Valloire, Valmeinier, Villard-sur-Doron, Villarembert, Villargondran, Villarlurin, Villarodin-Bourget, Villaroger.

Departma HAUTE-SAVOIE: vse občine, razen naslednjih: Abondance, Arâches-la-Frasse, La Baume, Bellevaux, Bernex, Le Biot, Bonnevaux, Brizon, Chamonix-Mont-Blanc, La Chapelle-d’Abondance, Châtel, Chevenoz, Combloux, Les Contamines-Montjoie, Cordon, La Côte-d’Arbroz, Demi-Quartier, Entremont, Essert-Romand, La Forclaz, Les Gets, Les Houches, Lullin, Megève, Mégevette, Montriond, Mont-Saxonnex, Morillon, Morzine, Nancy-sur-Cluses, Novel, Onnion, Le Petit-Bornand-les-Glières, Praz-sur-Arly, Le Reposoir, Reyvroz, Saint-Jean-d’Aulps, Saint-Sigismond, Samoëns, Servoz, Seytroux, Sixt-Fer-à-Cheval, Thollon-les-Mémises, Vacheresse, Vailly, Vallorcine, Verchaix, La Vernaz.

5. Povezava z geografskim območjem

Posebnosti geografskega območja

Reliefne in geološke značilnosti

Geografsko območje ZGO „Pommes et Poires de Savoie“/„Pommes de Savoie“/„Poires de Savoie“ ima izrazite naravne meje. Na severu ga omejuje Ženevsko jezero, na vzhodu in jugu gorska veriga Alp in na zahodu gorovji Colombier in Chartreuse.

Razteza se na nadmorskih višinah med 200 in 1 500 metri in ima precej valovit relief, značilen za savojsko predgorje.

Kar zadeva naravo tal, so za alpsko predgorje značilne pretežno apnenčaste tvorbe, imenovane molasa, ki se pogosto povezuje z morenskimi tvorbami. Vsa tla so bogata z mineralnimi solmi in vodo, poleg tega pa so nekatera tla precej bogata z mineralno prstjo.

Posebnost savojskih tal je tudi, da imajo visoko vsebnost organske snovi zaradi obsežne govedoreje.

Podnebne značilnosti

Zime so dolge in včasih ostre, poletja pa topla, pri čemer povprečna letna količina padavin presega 1 000 mm in znaša ob vznožju predalpskih gorovij tudi do 1 500 mm. Padavine so dobro razporejene v rastnem ciklu dreves.

Za to celinsko podnebje so značilne znatne temperaturne razlike, ki se odražajo v svežih poletnih nočeh, in izrazite razlike v vlažnosti med dnevom in nočjo.

Povprečne temperature so na splošno nizke in segajo od 8 °C do 10 °C, odvisno od nadmorske višine.

Kar zadeva človeške dejavnike, je gojenje jabolk in hrušk stara dejavnost v pokrajini Savoie ter del tradicionalnega sistema mešane pridelave in živinoreje.

Kot izhaja iz zgodovinskih podatkov, se je od konca tridesetih let dvajsetega stoletja sadjarstvo razvilo okoli manjših območij pridelave in iz številnih sort.

Na teh sadjarskih območjih so sadjarji znali opraviti dolgotrajno delo izbire tal, rastlinskega materiala in sort, ki so najbolj prilagojene krajevnim podnebnim razmeram.

Posebnosti proizvoda

Za jabolka in hruške „Pommes et Poires de Savoie“ je značilno naslednje:

— čvrsto in hrustljavo meso jabolk ter čvrsto in topljivo meso hrušk,

— uravnoteženost med visoko vsebnostjo sladkorja in poudarjeno kislostjo, zaradi česar imajo kiselkast okus,

— bolj podolgovata oblika hrušk.

Jabolka in hruške „Pommes et Poires de Savoie“/„Pommes de Savoie“/„Poires de Savoie“ uživajo ugled tudi na nacionalni ravni.

Vzročna povezava

Vzročna povezava ZGO „Pommes et Poires de Savoie“/„Pommes de Savoie“/„Poires de Savoie“ temelji na opredeljeni kakovosti in ugledu.

Geografsko območje ZGO ima naravne razmere, ki so ugodne za sadjarstvo zaradi več dejavnikov:

vsa tla so bogata z mineralnimi solmi in vodo, poleg tega so nekatera tla precej bogata z mineralno prstjo, uporaba mineralnih gnojil pa je majhna, kar omogoča počasno rast sadja: sadje je manj prepojeno z vodo, kar je pomembno za celično razmnoževanje. Iz te lastnosti izvira hrustljavost jabolk „Pommes de Savoie“.

Bogastvo tal spodbuja dozorevanje jabolk in hrušk, ki morajo zaradi kratkega trajanja aktivnega rastnega cikla hitro dobiti veliko količino hranil. Obdobje aktivne rasti je glede na ostre podnebne razmere kratko.

Posebnosti jabolk in hrušk „Pommes et Poires de Savoie“ izhajajo tudi iz podnebja geografskega območja.

ZGO „Pommes et Poires de Savoie“/„Pommes de Savoie“/„Poires de Savoie“ ima nazadnje določen ugled, tako da jo danes vsi poznajo po kakovosti. Šola École Nationale Supérieure de Pâtisserie v Yssingeauxu, kjer izobraževanja vodijo slaščičarji iz združenja „Meilleurs Ouvriers de France“, omenja jabolka in hruške „Pommes et Poires de Savoie“ zaradi njihovega dobrega okusa. Kakovost jabolk in hrušk „Pommes de Savoie“ in „Poires de Savoie“ je priznana med gostinci.

Sklic na objavo specifikacije

(drugi pododstavek člena 6(1) te uredbe)

https://info.agriculture.gouv.fr/gedei/site/bo-agri/document_administratif-a92174df-5eea-4f3b-88bc-b1baa5ed9df9/telechargement

(1) UL L 343, 14.12.2012, str. 1.